|  |  |  |  |  |
| --- | --- | --- | --- | --- |
| Številka: | 43001-28/2020-24 |  | oznaka naročila: | A-38/20 G  |
| Datum: | 29.06.2020 |  | MFERAC: | 2431-20-000216/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija mostu čez kanal SD1 v Zlatoličju (MB0025) na R2-454/1400 v km 12,255** |

**JN003266/2020-B01 - A-38/20; datum objave: 26.05.2020**

**Datum prejema: 29.06.2020   10:54**

**Vprašanje:**

Spoštovani,
Še enkrat se obračamo na vas glede postavke:
"N 13 227 Začasno znižanje gladine vode v odvodnem kanalu HC SD I do spodnje obratovalne vode, v štirih ponovitvah, v času najmanjših energetskih izgub, vsakokrat v času trajanja 10 ur 4,00 kos "
Kontaktirali smo Dravske elektrarne da nam podajo stroške zaradi nižanja vode glede na opis postavke, podatke iz tehničnega opisa in načrtov in dobili sledeč odgovor:
Spoštovani!
Zahteve za vrednost sprejemljivega nivoja vode ste podali zelo na splošno. Za pripravo ponudbe potrebujemo dodatna pojasnila..
Navedli ste »spodnja obratovalna voda«, v kolikor je to minimalni nivo vode, ki ga je možno doseči v okviru normalnega obratovanja, pomeni, da elektrarna HE Zlatoličje ne obratuje, nivo Ptujskega jezera pa je 1m in je s tem zelo moteno tudi obratovanje HE Formin.
Prosimo, da nam sporočite ali so izhodišča prava oz. določite še sprejemljivi nivo za opravljanje del.

Po še dodatnem pogovoru s predstavnikom Dravskih elektrarn bi za določitev stroškov potrebovali vsaj točno koto spodnjega nivoja vode oziroma obnove srajčke na podlagi katerega bi lahko Dravske elektrarne ovrednotile stroške.

**Odgovor:**

Kot smo pojasnili že v Pojasnilu razpisne dokumentacije-13, gre v postavki N 13 227 predvsem za koordinacijo s službo Dravskih elektrarn Maribor. Gladine vode v odvodnem kanalu HC SD 1 se tekom leta spreminja in zaščitne premaze jeklenih srajc štirih stebrov v vodnem kanalu je najbolj smiselno izvesti ob spodnjem nivoju vode, saj gre predvsem za zunanji-dekorativni izgled oplaščenih delov stebrov.

Ob sanaciji spodnje konstrukcije objekta v letu 1992 je bila okoli stebrov zvarjena jeklena srajca iz pločevine debeline 5 mm in s pomočjo škripčevja ob stebrih spuščena na dno kanala. Pred tem je bila med jekleno srajco in obstoječ steber vgrajena armatura. Stik med dnom kanala in jeklenimi srajcami se je ustrezno zatesnil, vmesni prostor med jekleno srajco in obstoječim stebrom v debelini 25 cm pa zabetoniral.

Jeklene srajce so torej služile kot opaž, niso pa se odstranile. Sedaj, po tridesetih letih, se bo opleskal zgornji del srajc, podvodni del pa ne in višina opleska se bo torej prilagodila pretežno časa vidnemu delu srajc, kolikšen pa je ta, se bo ugotovilo med sanacijo ob pomoči službe Dravskih elektrarn Maribor.

V postavki N 13 227 se torej ne bo obračunavalo ali plačevalo ustavljanje ali motenje obratovanja HE Zlatoličje ali HE Formin temveč ustrezna logistična priprava na izvedbo čiščenja in protikorozijske zaščite vidnega dela jeklenih plaščev štirih rečnih stebrov.